17/12/2012 | Administración LocalProvincial
Deputación Provincial da Coruña
Servizo de Fomento e Servizos Provinciais. Sección de Educación, Cultura e Deportes
Convocatoria de programas de apoio á cultura e o deporte, dirixidos a concellos e outras entidades locais para actividades e investimentos durante o ano 2013

A Deputación da Coruña ten entre as súas prioridades políticas o apoio ás entidades locais na realización de actividades, na construción ou mellora de infraestructuras e na dotación de equipamentos nas programacións que desenvolvan en materia de cultura e deportes para, deste xeito, contribuir a que acaden os obxectivos que lles son propios e fomentar a participación da cidadanía en cada ámbito de actuación, contribuíndo a impulsar a democratización da sociedade. A presente convocatoria fixa as iniciativas que contribúen á realización das ditas prioridades e marca obxectivos de carácter xeral tales como a mellora da xestión e da organización de actividades e equipamentos mediante a concesión de subvencións e a través dos programas de animadores culturais e técnicos deportivos que están dirixidos ao financiamento da contratación, por parte dos concellos, de persoal que permita garantir o desenvolvemento dunhas programacións de carácter estable, nas que poidan integrarse toda a poboación, especialmente os sectores prioritarios: xóvenes, mulleres e maiores. Son prioritarias nesta convocatoria as accións tendentes a mellorar a calidade de todas as manifestacións artísticas e, de xeito especial, a música e a danza mediante o apoio aos centros de ensinanza, para contribuir á modernización e á universalización do noso producto cultural, así como as tendentes a xerar beneficio no seu entorno. A Deputación da Coruña quere contribuir a promover a difusión e a posta en valor de todas as manifestacións da cultura e identidade propia de Galicia, así como as destinadas a recuperar o rico patrimonio provincial: tradicional, histórico, musical, folklórico, arquitectónico, etnográfico, lingüístico etc. A Deputación da Coruña pretende apoiar o “feito deportivo” provincial, entendido como todo tipo de actividade física que, mediante unha participación cidadá, teña por finalidade a mellora da condición física e psíquica, o desenvolvemento das relacións sociais e o logro de resultados en competicións de todos os niveis. Conforme ao disposto na Lei 7/1985, de bases de réxime local, na Lei 5/1997, da administración local de Galicia, na Lei 38/2003, xeral de subvencións e Real Decreto 887/2006 polo que se aproba o seu regulamento, na Lei 9/2007 de subvencións de Galicia e no Regulamento de servizos das corporacións locais, coa finalidade de poder asignar os recursos necesarios ás prioridades sinaladas, e con cargo ao Orzamento da Deputación da Coruña para 2013, convócanse, para o período que vai comprendido entre o 1 de xaneiro e o 31 de decembro de 2013, os seguintes programas: 3.1.-Quedan excluídas da presente convocatoria e, xa que logo, non serán obxecto das subvencións as seguintes actividades e investimentos: 3.1.1.- As actividades ou investimentos subvencionados, no mesmo exercicio, a través doutras convocatorias de subvencións ou de plans provinciais da Deputación da Coruña.3.1.2.- As viaxes de ocio e as festas, agás as declaradas de interese cultural.3.2.-As entidades locais poderán presentar unha solicitude por cada programa, agás no programa de subvencións para conservatorios, escolas de música e escolas de danza no que os concellos que sexan os titulares poderán presentar tres solicitudes: unha para cada tipo de centro.3.3.-As entidades locais beneficiarias das subvencións quedan obrigadas a facer constar a colaboración da Deputación en toda a información (impresa, informática e audiovisual) que se faga das actividades ou investimentos subvencionados e na súa páxina web, de conformidade coas normas de identidade corporativa que rexen para as dúas entidades.3.4.- No suposto de rehabilitación e mellora de bens inventariables, as entidades locais beneficiarias da subvención quedan obrigadas a destiñar os bens ao fin concreto para o que foi concedida a subvención durante un período mínimo de cinco anos.3.5.-Os importes máximos das subvencións son os seguintes: * Subvencións para actividade e para infraestructura e equipamento cultural: 65.000 € en total, polos dous programas. * Subvencións para animadores culturais: 7.500 €. * Subvencións para conservatorios, escolas de música e escolas de danza: Conservatorios: 20.000 €. Escolas: 10.000 €. * Subvencións para actividade e para infraestructura e equipamento deportivo: 65.000 € en total, polos dous programas. * Subvencións para técnicos deportivos: 7.500 €. 3.6.- A contía das subvencións poderá acadar o 100% do orzamento de gastos, agás nos programas de animadores culturais e técnicos deportivos nos que a entidade local debe aportar, como mínimo, o 40% do orzamento de gastos.3.7.- Para participar no programa de subvencións para conservatorios, escolas de música e escolas de danza, será condición indispensable que o centro teña a autorización expresa da Consellería de Cultura, Educación e Ordenación Universitaria para impartir as correspondentes ensinanzas. Esta circunstancia comprobarase de oficio pola Deputación.3.8.- Para participar no programa de subvencións para animadores culturais e técnicos deportivos, será condición indispensable que o concello realice no ano 2013 as contratacións, en réxime de dereito laboral ou administrativo, con cumprimento das disposicións vixentes, no caso de que non conte xa cun animador cultural e un técnico deportivo na plantilla do concello.3.8.1.- Titulacións requeridas: * Animadores culturais: terán preferencia os aspirantes que posúan o título de Técnico en Animación Sociocultural ou Diplomado en Educación Social; no seu defecto poserá ser admitida a titulación en Maxisterio e outras titulacións universitarias. Así mesmo, serán valorados os coñecementos en informática. * Técnicos deportivos: deberán estar en posesión do título de Licenciado en educación física, ou Maxisterio (especialidade en educación física), ou Técnico en actividades físicas e animación deportiva. O aspirante achegará só unha das titulacións das requiridas; no caso de ter máis titulacións académicas, éstas poderán ser tidas en conta na fase de concurso.3.8.2.- A Deputación da Coruña poderá nomear un representante para asistir ás reunións do órgano de selección, con voz e sen voto.3.8.3.- En ningún caso, a Deputación aboará cantidade ningunha aos animadores culturais e técnicos deportivos de forma directa, xa que todos os pagos os realizarán os concellos contratantes. A participación neste programa non suporá relación contractual ningunha entre a Deputación e os animadores culturais e os técnicos deportivos. Poderán optar aos programas contidos na presente convocatoria os concellos e entidades locais, que cumpran os seguintes requisitos:  Pertencer a administración local da provincia da Coruña.  Estar ao día nas súas obrigas coa Axencia Tributaria, coa Deputación da Coruña e coa Seguridade Social. As solicitudes deberán formularse no modelo normalizado que se facilitará na páxina www.dicoruna.es.No caso das mancomunidades de municipios, as solicitudes presentaranse nunha petición única cursada polo seu representante legal, ou ben pola persoa designada para este efecto como representante dela. Achegarase a seguinte documentación: A.- Certificación orixinal acreditativa do acordo de solicitude das subvencións. B.- Declaración de estar ao corrente das súas obrigas coa Axencia Tributarias, coa Deputación da Coruña e coa Seguridade Social. C.- Autorización para que a Deputación poida obter as certificacións acreditativas de que a entidade local está ao corrente nas súas obrigas tributarias e coa Seguridade Social no momento de recoñecer as obrigas e ordear os pagos das subvencións. No caso de non dar esta autorización, a entidade local deberá presentar as acreditacións con anterioridade ao pago. D.- Compromiso da entidade de facer constar a colaboración da Deputación da Coruña en toda a información que se faga das actividades ou investimentos subvencionados. E.- Certificación acreditativa de ter aprobada a Conta Xeral do exercicio de 2012 e tela presentada ante os órganos de control externo. F.- Memoria explicativa da actividade ou investimento que se vai realizar, que fará mención ás persoas beneficiadas directa ou indirectamente pola axuda e o calendario fixado. G.- Fontes de financiamento: importe da subvención solicitada, ingresos e declaración doutras subvencións ou axudas para a mesma finalidade. H.- Correo electrónico para comunicacións de trámite e solicitude de documentación. No caso de realización de actividade: I.- Orzamento estimado dos gastos. No caso de realización de infraestructura ou equipamento: K.- Documentación que identifique correctamente a obra ou adquisición que se vai realizar: orzamento, memoria estimada ou proxecto redactado por técnico competente e fotografías do local ou instalación. L.- Compromiso de obtención de licenzas e autorizacións preceptivas para os efectos de cumprimento da legalidade urbanística, e o respecto e protección do patrimonio histórico-artístico e do medio ambiente. M.- Acreditación da titularidade do ben para o que se solicita a subvención. O defecto, erro ou ausencia na presentación da documentación á que se refire esta base 5 deberá ser subsanado no prazo de dez días dende a recepción do requirimento.6.1.- As solicitudes presentaranse de xeito telemático, a través da páxina web da Deputación da Coruña: www.dicoruna.es. A presentación telemática producirá plenos efectos xurídicos, sempre que a solicitude sexa enviada dentro do prazo establecido. Para presentar a solicitude de xeito telemático será imprescindible que dispoñan de sinatura electrónica * A persoa designada como representante, para o envío da solicitude ao rexistro telemático. * O secretario e o alcalde para asinar a documentación achegada.6.2.- O prazo de presentación de solicitudes iniciarase o día 15 de xaneiro de 2013 e rematará ás 00:00 horas do día 16 de febrero de 2013. Non obstante o anterior, ao longo do ano poderán presentarse solicitudes que, por circunstancias novas ou por causas imprevisibles e excepcionais, non puidesen presentarse no prazo sinalado no parágrafo anterior; esta circunstancia deberá motivarse adecuadamente, e o importe total das concesións por cada partida orzamentaria non poderá superar o 10% do importe total da consignación desta. Estas peticións tramitaranse de acordo coas presentes bases, agás no cumprimento do prazo. A concesión das subvencións realizarase, mediante un réxime de concurrencia competitiva, por resolución da Presidencia, despois da proposta motivada da comisión avaliadora, e o informe do Servizo de Fomento. A comisión avaliadora estará composta polos seguintes membros: Presidenta: Deputada presidenta da Comisión de cultura, educación, deporte e mocidade. Vocais: Tres deputados/as designados/as polo presidente da Deputación. Na comisión actuará como secretario/a, sen voto, un/ha funcionario/a do Servizo de Fomento.7.1.- Valoración das solicitudes. A selección das peticións e a contía das subvencións determinarase, despois da valoración das actividades e investimentos que se van realizar, ponderando as seguintes circunstancias:  Coeficiente de financiamento derivado da solicitude: ata 30 puntos.  Adecuación das actividades ou investimentos que se van realizar ao interese provincial: 30 puntos.  Ámbito territorial das actividades ou investimentos, no que se valorará o seu carácter supramunicipal e a coordinación entre os concellos: ata 15 puntos.  Número de beneficiados directa ou indirectamente polas actividades ou investimentos: ata 10 puntos.  Emprego da lingua galega nos programas para os que se solicita axuda: ata 5 puntos.  Esforzo fiscal: ata 5 puntos; para a ponderación desta circunstancia utilizarase a mesma información que a utilizada no POS 2013.  Acreditación de ter aprobada a Conta Xeral do exercicio de 2012 e tela presentada ante os órganos de control externo: ata 5 puntos.7.2.- Notificación e publicidade da resolución. A resolución de concesión deberase notificar expresamente a tódolos solicitantes de forma fidedigna; as subvencións concedidas publicaranse no Boletín Oficial da Provincia, no mes seguinte a cada trimestre natural, con relación ás subvencións concedidas no trimestre inmediato anterior. Contra a desestimación expresa ou presunta das solicitudes presentadas poderán formularse os recursos que procedan.7.3.- Reformulación de solicitudes. De acordo co establecido no art.27 da Lei xeral de subvencións e no 61 do seu Regulamento, a reformulación de solicitudes realizarase de forma automática, de xeito que se o importe da subvención é inferior ao solicitado polo beneficiario, o orzamento subvencionado que deberá ser xustificado posteriormente será o da subvención concedida, agás nos programas de animadores culturais e técnicos deportivos.7.4.- Modificación dos conceptos. Despois da notificación da resolución de concesión, e logo da solicitude razoada do beneficiario da subvención, poderá autorizarse a modificación da solicitude inicial, mediante o cambio dos obxectivos ou conceptos concretos que se detallan na memoria ou orzamento da solicitude, sempre que se manteña a finalidade da subvención. Esta solicitude deberá presentarse no prazo de tres meses dende a notificación da concesión e será obxecto de resolución da Presidencia, logo da proposta previa da comisión avaliadora que deberá ter en conta as seguintes circunstancias:  Se o orzamento da nova actividade ou investimento é superior ou igual ao orzamento subvencionado inicial, manteranse as mesmas condicións da subvención concedida: coeficiente de financiamento, importe da subvención e orzamento subvencionado.  Se o orzamento da nova actividade ou investimento é inferior ao orzamento subvencionado inicial, a comisión avaliadora, logo do informe previo do Servizo de Fomento, deberá determinar o novo importe da subvención e o novo orzamento subvencionado, que serán inferiores aos inicialmente establecidos, e o novo coeficiente de financiamento.8.1.- Prazo de xustificación.- O prazo para a xustificación das subvencións rematará o día 31 de maio de 2014. Este prazo poderár ser ampliado ata o 31 de xullo de 2014, como máximo; esta ampliación poderá ser realizada por solicitude do concello, realizada antes do 30 de abril de 2014, ou a proposta razoada da unidade xestora.8.2.- Condicións da xustificación.- As subvencións serán prepagables e aboaranse do xeito seguinte: No caso de realización de actividade: Aboarase o 50% do importe da subvención, logo da notificación da concesión; o 50% restante, ou a cantidade que proceda, aboarase logo da xustificación da subvención, de acordo co establecido nesta convocatoria. No caso de realización de infraestructura ou equipamento: Aboarase o 40% do importe da subvención, logo de que o concello acredite a adxudicación da obra ou suministro, tomando como referencia para calcular o importe a aboar, o importe da adxudicación; o 60% restante, ou a cantidade que proceda, aboarase logo da xustificación da subvención, de acordo co establecido nesta convocatoria. Para o cobro da subvención as entidades locais beneficiarias deberán estar ao corrente das súas obrigas tributarias, coa Seguridade Social e coa Deputación da Coruña. A Deputación comprobará que o concello non ten pendente de xustificación ningunha cantidade anticipada na que transcorrese o prazo para xustificar.8.2.1.- O orzamento subvencionado a xustificar que será o que se teña que xustificar para poder cobrar a subvención será o importe da subvención concedida, agás nos programas de animadores culturais e técnicos deportivos nos que a entidade local debe aportar, como mínimo, o 40% do orzamento de gastos. No caso de ter outras subvencións ou ingresos propios para o mesmo obxecto que, en concorrencia coa subvención da Deputación, teñan un importe superior á cantidade resultante do cálculo anterior, o orzamento subvencionado a xustificar será a suma das subvencións e ingresos.8.2.2.- O importe das subvencións concedidas, en ningún caso, poderá ser de tal contía que, en concorrencia con subvencións, ingresos ou axudas doutras administracións públicas ou entidades privadas, supere o custo da actividade ou investimento feito polo beneficiario.18.2.3.- Toda alteración das condicións tidas en conta para a concesión da subvención, e en todo caso a obtención concorrente de subvencións doutras administracións públicas ou entidades privadas, poderá dar lugar á modificación da resolución da concesión.8.2.4.- A entidade local deberá someterse aos procedementos de control ou auditoría que se realicen pola Intervención Provincial, polos seus propios medios ou a través de empresas colaboradoras, e tamén, na condición de contadante, aos procedementos de control que poida realizar o Consello de Contas de Galicia, o Tribunal de Contas ou calquera outro órgano de control interno ou externo nacional ou europeo. E como resultado de ditos procedementos, poderase esixir responsabilidade administrativa, consonte ao previsto na Lei 38/2003, xeral de subvencións, e no seu caso responsabilidade penal, de conformidade co Código Penal.8.3.- Documentación xustificativa.- 8.3.1.- Programas de subvencións para actividade e infraestructura e equipamento e programa de subvencións para conservatorios, escolas de música e escolas de danza Para a xustificación de cada unha das subvencións os beneficiarios deberán presentar a seguinte documentación: A.- Memoria xustificativa do cumprimento das condicións impostas na concesión da subvención con indicación das actividades ou investimentos realizados, dos beneficiarios e dos resultados obtidos, debidamente asinada en todas as follas, con identificación do asinante (nome e apelidos e cargo). No caso de subvencións que teñan por finalidade a realización de proxectos que xeren gastos de investimento, a memoria deberá reflectir expresamente os seguintes termos: obtención de licenzas preceptivas e cumprimento de normas contractuais e acreditarse a recepción da obra ou o equipamento. B.- Certificación expedida polo Interventor ou polo Secretario da entidade local, da relación clasificada de pagos realizados con identificación dos acreedores (nome de empresa e NIF ou, no seu caso, nome e apelidos completos e sen abreviaturas e NIF), dos conceptos de gasto e dos tipos documentos (nº de factura ou documento equivalente, importe, data completa de emisión). Para os gastos de persoal indicarase para cada traballador/a e mes: a data, o importe bruto da nómina e o importe da seguridade social con cargo á entidade local. Admitiranse xustificantes correspondentes a actividades ou investimentos realizados entre o 1 de xaneiro de 2013 e o 31 de maio de 2014, ou no caso de prórroga, o 31 de xullo de 2014. No caso de programas ou proxectos subvencionados en anos sucesivos, presentarase declaración de que os xustificantes que se presentan son distintos dos xa presentados en exercicios anteriores. C.- Relación detallada das subvencións ou axudas obtidas doutras administracións públicas ou entidades privadas para o mesmo obxecto ou, pola contra, declaración de non ter outras subvencións públicas ou privadas para o mesmo obxecto. Para o caso dos conservatorios, escolas de música e escolas de danza remitirase certificación de ingresos. D.- Acreditación gráfica do cumprimento da obriga de facer constar a colaboración da Deputación da Coruña en toda a información (impresa, informática ou audiovisual) que se teña feito das actividades ou investimentos subvencionados. E.- Declaración de non ter pendente de xustificación ningunha cantidade anticipada, na que transcorrese o prazo para xustificar.8.3.2.- Programa de subvencións para animadores culturais e programa de subvencións para técnicos deportivos Para a xustificación de cada unha das subvencións as entidades locais deberán presentar a seguinte documentación: A.- Memoria da actividade cultural ou deportiva desenvolvida pola entidade local; esta memoria terá que ser feita polo animador cultural ou polo técnico deportivo, debidamente asinada en todas as follas, con identificación do asinante (nome e apelidos e cargo). B.- Certificación expedida polo Interventor ou polo Secretario da entidade local dos pagos realizados ao animador cultural ou ao técnico deportivo entre o 1 de xaneiro e o 31 de decembro de 2013 que indicarase para cada traballador/a e mes: a data, o importe bruto da nómina e o importe da seguridade social con cargo á entidade local. C.- Relación detallada das subvencións ou axudas obtidas doutras administracións públicas ou entidades privadas para o mesmo obxecto ou, pola contra, declaración de non ter outras subvencións públicas ou privadas para o mesmo obxecto. D.- Acreditación gráfica do cumprimento da obriga de facer constar a colaboración da Deputación da Coruña en toda a información (impresa, informática ou audiovisual) que se teña feito das actividades subvencionadas. E.- Declaración de non ter pendente de xustificación ningunha cantidade anticipada, na que transcorrese o prazo para xustificar. F.- Acreditación da titulación do animador cultural ou do técnico deportivo, mediante fotocopia compulsada do título.8.4.- Tramitación da xustificación.- Para os efectos de xustificar os gastos e coa finalidade de excepcionar o art.31.2 da Lei xeral de subvencións, entenderase que o gasto está realizado coa aportación da documentación sinalada na base anterior. Á vista da documentación xustificativa presentada, logo dos informes da Sección de Cultura e Deportes e do Servizo de Fiscalización, o órgano competente valorará o cumprimento das actividades ou investimentos subvencionados e, se a documentación é correcta, procederase á xustificación da subvención. No caso de que a documentación xustificativa fora incorrecta ou insuficiente, darase un prazo de dez días para a súa corrección. Para a valoración do cumprimento da finalidade básica da subvención, terase en conta o seguinte:  No caso de que se xustifique gasto polo 100% do orzamento subvencionado a xustificar, darase por xustificada a totalidade da subvención.  No caso de que se xustifique gasto inferior ao 100% e, a lo menos do 50% do orzamento subvencionado a xustificar, darase por xustificada a parte proporcional da subvención, requeríndose, se é o caso, o reintegro do importe non xustificado, ao que se engadirán os xuros de demora correspondentes, conforme co art.37 de Lai xeral de subvencións.  No caso de que se xustifique gasto inferiór ao 50% do orzamento subvencionado a xustificar, non se considerará cumprida a finalidade básica da subvención, polo que non se xustificaría a subvención, requiríndose o reintegro do importe aboado.  Nos programas de animadores culturais e técnicos deportivos considerarase que a finalidade básica da subvención foi cumprida sempre que se acredite a contratación correspondente e a aportación mínima do 40% correspondente á entidade local. No caso de que a documentación xustificativa fose incorrecta ou insuficiente, darase un prazo de dez días para a súa corrección. Pasado o dito prazo arquivarase a solicitude e non terá dereito a reclamación. No caso de non xustificar a totalidade da subvención, se a entidade local decidira proceder á devolución voluntaria, antes do requerimento do reintegro, deberá solicitar na Tesourería-Caixa deste Deputación que se prectique a correspondente autoliquidación. Para o cobro do reintegro e dos xuros poderá ser utilizado o sistema de compensación. A Deputación da Coruña poderá requerir da entidade local beneficiaria a documentación que estime pertinente para os efectos de comprobar o cumprimento da finalidade da subvención. Conforme ao que se dispoñe na Base 54ª.-4º das de execución do orzamento xeral da Deputación da Coruña para o exercicio 2013, o grao de execución das actividades ou investimentos subvencionados poderá ser considerado entre os criterios de valoración en futuras convocatorias. Vencido o prazo de xustificación sinalado na base 8.1 ou, no seu caso, o prazo da prórroga, sen que o beneficiario presentara a documentación xustificativa, a Sección de Cultura e Deportes o requerirá para que a presente no prazo improrrogable de quince días. A falta de presentación da documentación neste prazo suporá a perda da subvención e demáis responsabilidades previstas na Lei xeral de subvencións. A presentación da documentación neste prazo excepcional non eximirá ao beneficiario da sanción que lle corresponda segundo a seguinte gradación: * Retraso na presentación da xustificación ata un mes: sanción do 10% do importe da subvención, co límite de 75 €. * Retraso na presentación da xustificación de un mes ata tres: sanción do 20% do importe da subvención, co límite de 400 €. * Retraso na presentación da xustificación de máis de tres meses: sanción do 30% do importe da subvención, co límite de 900 €. Para o cobro da sanción poderá utilizarse o sistema de compensación. Disposición adicional primeira Con carácter xeral admitiranse fotocopias sempre que veñan compulsadas: * Diante de notario. * Polo Rexistro Xeral da Deputación da Coruña. * Polo secretario da entidade local ou funcionario habilitado ao efecto. * Polo Rexistro doutros organismos públicos, naqueles casos nos que se presenten os documentos a través doutros organismos públicos que estean autorizados a efectos de rexistro. Disposición adicional segunda Para o non previsto nesta convocatoria serán de aplicación as normas incluídas nas Bases de execución do orzamento xeral da Deputación da Coruña para o exercicio de 2013, na Lei 38/2003, xeral de subvencións e no seu Regulamento e na Lei 9/2007 de subvencións de Galicia. Para os efectos da salvagarda do dereito dos participantes na presente convocatoria á protección dos seus datos de caracter persoal, nos termos previstos na Lei orgánica 15/1999, de 13 de decembro, de protección de datos de carácter personal, faise constar que os datos das subvencións concedidas quedarán incorporados ao Rexistro Público de Subvencións.1.- A aprobación da presente convocatoria queda sometida á condición suspensiva da entrada en vigor do orzamento xeral da Deputación da Coruña para o exercicio de 2013 no que se conteñan os créditos adecuados e suficientes para atender ás solicitudes que ao amparo daquela se presenten.2.- Consonte co anterior, non se poderá realizar acto ningún que supoña directa ou indirectamente compromiso provincial de trascendencia presupostaria en tanto non se cumpra a condición suspensiva citada no apartado anterior.3.- En ningún caso a presente convocatoria xerará dereito ningún a favor dos solicitantes mentres tanto non se dean as condicións orzamentarias, procedimentais e xurídicas de aplicación. A Coruña, 13 de decembro de 2012. O presidente, O secretario, Diego Calvo Pouso José Luis Almau Supervía